Diari Oficial de la Generalitat Valenciana


Sumari del DOGV 4523, del 17-06-2003 (2003/6625)

ORDE de 22 de maig de 2003, de la Conselleria de Cultura i Educació, per la qual es concedix l'autorització d'obertura i funcionament per a impartir Formació Professional Específica al centre docent privat de Formació de Persones Adultes Casa de los Obreros San Vicente Ferrer, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/6625


Data del document
:   22-05-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * formació professional
    * ensenyament privat

ORDE de 22 de maig de 2003, de la Conselleria de Cultura i Educació, per la qual es concedix l'autorització d'obertura i funcionament per a impartir Formació Professional Específica al centre docent privat de Formació de Persones Adultes Casa de los Obreros San Vicente Ferrer, de València. [2003/6625]
  
L'expedient ha sigut iniciat a instància del representant de la titularitat del centre de Formació de Persones Adultes ?Casa de los Obreros San Vicente Ferrer?, número de codi 72383021, situat al carrer Cavallers, 31, de València, en sol·licitud d'autorització d'obertura i funcionament per a impartir cicles formatius de grau mitjà i superior.
  
La Direcció General de Centres Docents ha aprovat, mitjançant resolució de 25 de juny de 2002, la proposta d'instal·lacions i ús educatiu dels espais reflectits en els plànols presentats per a l'autorització sol·licitada.
  
L'expedient ha sigut tramitat per la Direcció Territorial de Cultura i Educació de València i inclou informe favorable de la Unitat Tècnica de Construccions, i l'informe favorable de la Inspecció Educativa referent a la relació de professors i titulacions respectives.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar l'obertura i funcionament per a impartir cicles formatius de grau mitjà i superior al centre docent privat que s'especifica a continuació, atenent les característiques, ensenyaments i capacitat màxima que s'hi assenyalen.
  
Denominació genèrica del centre: Centre Privat de Formació Professional Específica i de Formació de Persones Adultes
  
Denominació específica del centre: Casa de los Obreros San Vicente Ferrer
  
Titular: Casa de los Obreros San Vicente Ferrer CIF: Y37625662
  
Adreça: C/ Cavallers, 31
  
Localitat: València C.P: 46140
  
Província: València
  
Codi: 37932513
  
Ensenyaments i capacitat màxima que s'autoritza:
  
Cicles Formatius:
  
- Família Hosteleria i Turisme:
  
\* 1 unitat del Cicle de Grau Mitjà de Servicis de Restaurant i Bar, amb 20 llocs escolars a impartir en torn de vesprada.
  
\* 1 unitat del Cicle de Grau Superior d'Allotjament, amb 20 llocs escolars, a impartir en torn de vesprada.
  
El centre mantindrà l'actual autorització per a impartir la Formació de Persones Adultes.
  
Segon
  
La Direcció Territorial de Cultura i Educació de València establirà en el termini màxim de dos mesos i mitjançant resolució, el centre públic al qual el centre privat quedarà adscrit administrativament.
  
DISPOSICIONS ADDICIONALS
  
Primera
  
El centre haurà de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 22 de maig de 2003
  
El conseller de Cultura i Educació,
  
MANUEL TARANCÓN FANDOS